gaga psina qwalax

gaga psina qwalax

gaga psina qwalax qani ga mhtuw maki cqa ryax mkiyay roq ro qnxan Tayal cyuga. cnngusan nha ga musa pngsa skura utux kayal ru rrgyax ta, ru psina qwalax. ro qutux gaga qani ga musa mlahang qnxan Tayal uyi. ccquliq naha ga spuwah mkrrax mtiyaw ro mlahang qutux gaga, ro qutux nniqan qani, nanu miblaq qa qalang naha. ro mlahang qnxan Tayal ga spuwah gaga(gaga snibin ke bnheci ro gaga qnxan). ro gaga qani ga ana zikang, ima musa pgleng ro qeqaya pngsa naha, ro ptyawan naha, qutux qutux qalang ga ini ptnaq. ana ga ptnaq sinngusan naha.

ro ryax na nyan yunbi gaga qani ga, pslyun bnheci qa cquliq mwah mlahuy. 

ro maki mlahuy qaca ga musa naha pkkayal yaw na mkiyay kayal qani, ro mlawa yaw na nanu gaga musa naha glux. si tl’ux qa naha krryax, ini hmaw mlawa, 

ro cmapuh naha ki’an cqaca lro, ini hmci mtaq baliq, ro cmpung maniq, ini hiriq nniqun. ro mrkyas qalang naha ga piyux hayi musa mpanga qaya ro kbalay muyax. ro kneril hiya lga musa yunbi nniqun ro qqaya. ro nanu pngsa naha ga kinnloh ro qnyatan naha. qutux qutux muyax ga ktalan qpiying muyax naha nanak, maki nanu ga biqan naha nanu. ro qabax yaw qani ga psbaqan naha gaga na ita Tayal. ro sening mrkyas ga spuwah qabax yaw qani qbaqun naha pnangan ro mkrrax mtiyaw. psbaqan bnheci zikang ro kinbaqan rroq qa naha.

ro mrkyas qalang naha ga piyux hayi musa mpanga qaya ro kbalay muyax. ro kneril hiya lga musa yunbi nniqun ro qqaya. ro nanu pngsa naha ga kinnloh ro qnyatan naha. qutux qutux muyax ga ktalan qpiying muyax naha nanak, maki nanu ga biqan naha nanu. ro qabax yaw qani ga psbaqan naha gaga na ita Tayal. 

ro sening mrkyas ga spuwah qabax yaw qani qbaqun naha pnangan ro mkrrax mtiyaw. 

psbaqan bnheci zikang ro kinbaqan rroq qa naha

cbalay na gaga ga kbalay maki cqa tanux krryax. kruma qalang ga kbalay maki cqa lingay linhuyan qalang. kruma ga si kaki sobih gong cqaca. ro taring mlawa pgleng lro, spuwah ke cyunga ini ga lmuhux musa mayal cwa kbalay ta gaga qani. ro mayal uyi yaw na mkiyay kayal, ini qbaq mqumah, ro piyux ciyan qsya wayal naha magal, ro ini cpung magal qsya, ro musa mnglung loyi. mehong lga musa pngsa ro innori. ro ccquliq ga qutux ro qutux musa glasu, mung ke na mrhow, ro maki cquliq nyan mlahang caca uyi, ro t’nu naha qa laqi maha pnbaq ta thotaw iyik qsya. ro te puqing lga sapat naha maniq la. 

gaga sapat qani ga pisan nqa msqun mblaq qsliq qabax cquliq. ro qbaqun naha maha cpung ro msqun mkrrax.

ro ptyawan gaga ga qutux qutux qalang ini ptnaq. kruma qalang ga lama mema he maki cqa glasu gaga cmyus. kruma ga maki cquliq musa magan qsya cqa gong, ro tukun naha qmayah, imi nya ga pisan maha psina qwalax teta pblaq knnloh. ro kruma qalang ga twangan naha miyuy, ana ga ini piyux hayi, kngun naha kmcyang. ro kruma qalang ga uka nanu yaw, snibin ke cmyus ro pngsa nanak. ro qabax ini ptnaq qani ga cwa maha kya ga ini ptnaq kki’an nah aro ccquliq nah aro snhyan naha.

ro gaga psina qwalax qani ga maki calay zikang nya. iyat kbalay krryax qa gaga qani. nanak maki cqa qutih qnxan ro bsyaq ini qwalax mica qa kbalay gaga qani qa naha. ro knwan musa kbalay gaga qani ga pkkayal mrhow qani. cpngan naha ktwa qwalax nya ro ktalan naha qsya na gong ini ga pinnuya naha. gaga naha qani ga gmwayaw naha maki cqa blaq na ki’an. ro smilyat naha k’man ha, 

mehong lga kbalay naha gaga psina qwalax la.

ro gaga psina qwalax qani ga iyat psina qwalax nanak. qani ga musa psblaq cquliq ki rroq. spuwah msqun glux qutux gaga, ro qabax muyax naha ga ini pciriq. 

ro spuwah qmasux ptyawan naha, ro psblaq qsliqan naha uyi la. 

spuwah qutux niqan qani, yutas ro laqi kinbahan ga qbaqun naha nanu yaw naha. ro gaga qani ga musa kmayal maha cpung cukaw qsya, ro mlahang rgyax, ro ta hnasi qminam. qabax yaw qani ga babaw nya lga pblaq qnxan uyi la.

ktalan ta ziray qani ga, klhangan na binah cquliq ro mwah miyup cka qnxan Tayal qa kyokay ro gaga na pqwasan biru qani ga wayal horun gaga ta cyunga qani la. piyux qalang ga ini naha kbalay gaga qani la ana maki ga qutux qutux muyax nanak la. ro mwani ga baha hmcwa mgiyaw kkayal ro pstuliq gaga qani, ro nanu mica qa cyan msli psina qwalax qa naha loyi. ro piyux cquliq mwah uyi. ro kruma qalang ga psbaqan naha knbaqan rgyax uyi. yaw pytawan naha ga ana mlahang puqing qsya, mlahang qmayah ro hmtuy mtlom rgyax. ro tpihun naha qa sening mrkyas mwah miru ro smku qabax ke qani, teta snbin kke ro gaga naha qani.

ro ki cquliq ga msrroq inlungan na qalang, ro maha ni musa su tayux gaga qani ga siga glgi gaga naha. smoya su saying ga siga usa maqut cikay cquliq qalang naha. ro maha ni syun su Wanglu siga pqiyu cikay nanu yaw qani. 
ro qabax yaw qani si say maha gaga psina qwalax ga nyan msli yaw na gaga ro ptyawan ro psbaqan. spuwah smoya qwalax ro cmpung qani, teta kinblaq qa qalang qani. ro glgan naha gaga snibin bnheci uyi. qabax gaga qani ana ini ptnaq qutux qutux qalang, us ga maki calay cnngusan nya: “msrroq inlungan” “cmpung” “mkrrax mtiyaw” “blaq mtiyaw”.

ana maha nanu ga mwani ga uka calay “cbalay na gaga psina qwalax” la, baha hmcwa qnxan cyunga ga uka nanu nniqun, nanu mica qa kngun naha calay ini qwalax ro mkiyay rroq, baha hmcwa maha kya lga baq mnuqil qabax pnnuya naha la, ro maha kya lga uka nniqun naha uyi la, kmayal qa bnheci maha qnxan cyunga ga qinut calay. qnxan cquliq maga ini klokah calay, ini pisan mwani blaq qnxan maki qsya, maki byoing, maki iyu k’man maki qabax n’nanu sinnoya ta la, nanu mica qa ziray ta mwani ga piyux gaga wayal uka la, ro imi mu ga cyunga uka nanu qabax ita Tayal, ro mwani ga nyan cami maki qabax qaya ta lro, mica qa gaga cyunga qaca ga uka mwani la. ro cwa nyan mhtux qutux gaga psina qwalax qani ga baha hmcwa maki piyux llaqi kinbahan na Tayal nyan smoya pstuliq gaga Tayal cyunga, ro mica qa thuyay ta mubuy gaga ta ro kke ta ita Tayal.

zyuwaw na:ke na cquliq Tayal